Brokeback Mountain

Brokeback Mountain er en romantisk dramafilm fra 2005, basert på en fortelling av Annie Proulx og regissert av Ang Lee. Filmen handler om to unge menn som innleder et homofilt forhold mens de gjeter sauer en sommer i Brokeback Mountain, og hvordan denne sommeren påvirker livene deres tyve år fremover. Heath Ledger og Jake Gyllenhaal spiller hovedrollene.

Handling 
Historien handler om Ennis del Mar (Ledger) og Jack Twist (Gyllenhaal), to unge menn som skal gjete sauer sammen i Brokeback Mountain i 1963. I løpet av sommeren forelsker de seg, og innleder et seksuelt forhold. Etter at jobbperioden er slutt, drar mennene hver til sitt. Ennis del Mar gifter seg med Alma (Williams), og Twist flytter til Texas der han gifter seg med Lureen (Hathaway).

Fire år senere møtes de igjen, og i løpet av de neste årene fortsetter de å møtes. Twist sier han vil skape et liv med del Mar, men del Mar blir fortsatt plaget av minner om en mann i barndommen hans som ble drept fordi mobben trodde han var homofil. Han vil heller ikke gå fra sin kone (selv om de skilles senere) og sine to døtre.

Roller 
 Heath Ledger – Ennis Del Mar
 Jake Gyllenhaal – Jack Twist
 Anne Hathaway – Lureen Newsome
 Michelle Williams – Alma
 Randy Quaid – Joe Aguirre

Innspilling 
Filmen ble spilt inn i løpet av sommeren 2004 i hovedsak i Alberta i Canada. Lee valgte Alberta siden landskapet minner om det i Wyoming, der handlingen i fortellingen foregår. I tillegg kostet produksjonen mindre i Canada enn den ville gjort i USA, samt at det var lettere å finne villige produksjonsselskaper i Canada.

Under innspillingen holdt Ledger på å knekke nesen til Gyllenhaal, i en scene som skulle være voldelig.

Mottakelse 
Filmen ble positivt mottatt av både kritikere og publikum, og i februar 2006 hadde den spilt inn over $63 millioner i Nord-Amerika og $40 millioner i resten av verden. Dette gjør den til en stor suksess sett i forhold til budsjettet på $14 millioner.
På grunn av sin, for enkelte, provoserende handling, har filmen blitt møtt med fordømmelse og negative reaksjoner særlig i den katolske kirke og konservative organisasjoner bla. fordi den inneholder en sex-scene mellom hovedpersonene.

Priser og nominasjoner 
 Priser vunnet under den 78. Oscar-utdelingen
 Beste regissør – Ang Lee
 Beste filmmusikk – Gustavo Santaolalla
 Beste adapterte manus – Larry McMurtry og Diana Ossana

 Oscar-nominasjoner (ikke vunnet)
 Beste film
 Beste skuespiller – Heath Ledger
 Beste mannlige birolle – Jake Gyllenhaal
 Beste kvinnelige birolle – Michelle Williams
 Beste cinematografi – Rodrigo Prieto

 BAFTA-nominasjoner
 Beste cinematografi – Rodrigo Prieto
 Beste filmklipp – Geraldine Peroni og Dylan Tichenor
 Beste film (vunnet)
 Beste skuespiller – Heath Ledger
 Beste skuespiller i birolle – Jake Gyllenhaal (vunnet)
 Beste skuespillerinne i birolle – Michelle Williams
 Beste adapterte manus – Larry McMurtry og Diana Ossana (vunnet)
 Anthony Asquith Award for filmmusikk – Gustavo Santaolalla
 David Lean Award for regi – Ang Lee (vunnet)

 Golden Globe-nominasjoner
 Beste regissør – Ang Lee (vunnet)
 Beste dramafilm (vunnet)
 Beste filmsang – «A Love That Will Never Grow Old» Gustavo Santaolalla og Bernie Taupin (vunnet)
 Beste adapterte manus – Larry McMurtry og Diana Ossana (vunnet)
 Beste filmmusikk – Gustavo Santaolalla
 Beste filmskuespiller i drama – Heath Ledger
 Beste filmskuespillerinne i birolle – Michelle Williams

Eksterne lenker 
 
 

Romantiske dramafilmer fra USA
Filmer fra 2005
Oscar-vinnere (filmatisering)
Oscar-vinnere (musikk)
LHBT-relaterte filmer
Golden Globe for beste dramafilm
Filmer regissert av Ang Lee
Engelskspråklige filmer
Gulløven-vinnere